Document ID: 32014D0952

POLITIKAS UN DROŠĪBAS KOMITEJAS LĒMUMS EUMM GEORGIA/1/2014
(2014. gada 19. decembris),
ar ko ieceļ amatā Eiropas Savienības Pārraudzības misijas Gruzijā (EUMM Georgia) vadītāju
(2014/952/ES)
POLITIKAS UN DROŠĪBAS KOMITEJA,
ņemot vērā Līgumu par Eiropas Savienību un jo īpaši tā 38. panta trešo daļu,
ņemot vērā Padomes Lēmumu 2010/452/KĀDP (2010. gada 12. augusts) par Eiropas Savienības Pārraudzības misiju Gruzijā, EUMM Georgia (1), un jo īpaši tā 10. panta 1. punktu,
tā kā:
(1)
Ievērojot Lēmumu 2010/452/KĀDP, Politikas un drošības komiteja (PDK) ir pilnvarota saskaņā ar Līguma 38. pantu pieņemt attiecīgus lēmumus Eiropas Savienības Pārraudzības misijas Gruzijā (EUMM Georgia) politiskās kontroles un stratēģiskās vadības nodrošināšanai, tostarp lēmumu iecelt misijas vadītāju.
(2)
PDK 2013. gada 13. septembrī pieņēma Lēmumu EUMM Georgia/1/2013 (2), ar ko Toivo KLAAR kungu ieceļ amatā par EUMM Georgia vadītāju līdz 2014. gada 14. decembrim.
(3)
2014. gada 16. decembrī Padome pieņēma Lēmumu 2014/915/KĀDP (3), ar kuru pagarināja EUMM Georgia ilgumu no 2014. gada 15. decembra līdz 2016. gada 14. decembrim.
(4)
Savienības Augstā pārstāve ārlietās un drošības politikas jautājumos 2014. gada 16. decembrī ieteica par EUMM Georgia vadītāju no 2014. gada 15. decembra līdz 2015. gada 14. decembrim iecelt Kęstutis JANKAUSKAS kungu,
IR PIEŅĒMUSI ŠO LĒMUMU.
1. pants
Ar šo Kęstutis JANKAUSKAS kungs tiek iecelts amatā par Eiropas Savienības Pārraudzības misijas Gruzijā (EUMM Georgia) vadītāju no 2014. gada 15. decembra līdz 2015. gada 14. decembrim.
2. pants
Šis lēmums stājas spēkā tā pieņemšanas dienā.
To piemēro no 2014. gada 15. decembra.
Briselē, 2014. gada 19. decembrī

Labels: 18
15
5